Във връзка с постъпило уведомление с вх. № ОВОС-3102/18.10.2022г. за *за* ***„Изработване на ПУП-ПРЗ в обхвата на поземлен имот с идентификатор № 56784.11.11 гр. Пловдив, район Северен, местност „река Марица-Рогошко шосе 2“ за „Изграждане на площадка за компостиране на биоразградими отпадъци – растителни отпадъци, утайки от ПСОВ, отпадъци от хартия и картон“***, с възложител ПЪЛДИН ТУРИНВЕСТ АД, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Заявеното ***„Изработване на ПУП-ПРЗ в обхвата на поземлен имот с идентификатор № 56784.11.11 гр. Пловдив, район Северен, местност „река Марица-Рогошко шосе 2“ за „Изграждане на площадка за компостиране на биоразградими отпадъци – растителни отпадъци, утайки от ПСОВ, отпадъци от хартия и картон“***, попада в обхвата на чл.2, ал.2, т.1 и т. 3 от *Наредба за условията и реда за извършване на екологична оценка на планове и програми* (Наредба за ЕО), и в тази връзка следва да бъде предмет на процедура по преценяване **необходимостта от извършване на екологична оценка /ЕО/.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ. ПИ 56784.11.11, в землището на гр. Пловдив, община Пловдив, област Пловдив, попада в зона от Европейската екологична мрежа „НАТУРА 2000“ - BG0000578 „Река Марица“.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване защитена зона.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-3102-14/22.06.2023г.